chhatramani/nepal_legal_regulations_corpus_np huggingface dataset:
विद्युत नियमावली २०५० (Electricity Regulation, 1993)

(२) अनुमतिपत्र प्राप्त व्यक्तिले आफूले विद्युत वितरण गरेको क्षेत्रभित्र विद्युत उपभोग गरी रहेका ग्राहकहरुको तथा नयाँ ग्राहक हुन चाहने व्यक्तिहरुको सूची अद्यावधिक रुपमा तयार गरी राख्नु पर्नेछ । ३१. अरुलाई विद्युतको लाइन दिन नहुने: ग्राहकले आफ्नो उर्जामापक यन्त्रबाट अरुको घरमा विद्युत लाइन दिन हुँदैन । ३२. सडक वा सार्वजनिक स्थानको बत्ति सम्झौता बमोजिम हुने: सडक वा सार्वजनिक स्थानमा जडान भएको बिजुली बत्तिको महसुल, मर्मत तथा सम्भार वापत लाग्ने खर्च सो बिजुली बत्ती जडान गराउने ग्राहक र अनुमतिपत्र प्राप्त व्यक्तिको बीचमा भएको सम्झौता बमोजिम हुनेछ । ३३. महसुल तथा अन्य दस्तुर बुझाउनु पर्ने: (१) विद्युत सेवा उपभोग गरे वापत ऐनको दफा १७ अनुसार गठित महसुल निर्धारण आयोगले निर्धारण गरेको विद्युत महसुल तथा अन्य दस्तुर बुझाउनु प्रत्येक ग्राहकको दायित्व हुनेछ । (२) उपनियम (१) बमोजिमको महसुल बुझाउनु पर्ने म्याद अनुमतिपत्र प्राप्त व्यक्तिले निर्धारण गरे बमोजिम हुनेछ । यसरी म्याद निर्धारण गर्दा निर्धारित समय भन्दा अगाडि महसुल बुझाउने ग्राहकले पाउन सक्ने छुट र निर्धारित समय भित्र महसुल नबुझाउने ग्राहकले तिर्नुपर्ने अतिरिक्त महसुल दर समेत स्पष्ट रुपमा खुलाइ दिनु पर्नेछ । ३४. अन्य दस्तुर: अनुमतिपत्र प्राप्त व्यक्तिले विद्युत सेवा उपलब्ध गराए वापत त्यस्तो सेवा उपलब्ध गर्ने व्यक्तिसँग विद्युत महसुलको अतिरिक्त ऐनको दफा १६ को उपदफा (२) बमोजिम देहायको सेवा वापत अन्य दस्तुर असूल उपर गर्न सक्नेछ:- । (क) विद्युत लाइन जडान गर्दा, । (ख) एक ठाउँबाट अर्को ठाउँमा उर्जा मापक यन्त्र सार्दा, । (ग) एक पटक जडान भएको विद्युत लाइन काटी पुनः विद्युत लाईन जडान गर्दा, । (घ) उर्जामापक यन्त्र रहेको बाकस भित्रको फ्युज बदल्दा, । (ङ) सिल टुटेकोमा नयाँ सिल लगाउँदा, । (च) ग्राहकको नामसारी गर्दा, । (छ) उर्जामापक यन्त्र जाँच गर्दा, । (ज) ग्राहक कार्ड उपलब्ध गराउँदा । ३५. उर्जामापक यन्त्र राख्नु पर्ने: १००० किलोवाट भन्दा बढी विद्युत शक्ति उत्पादन गर्ने अनुमतिपत्र प्राप्त व्यक्तिले अनिवार्य रुपले उर्जामापक यन्त्र राख्नु पर्नेछ । ३६. विद्युत परिपथ (सर्किट) को डिजाइन तथा निर्माण बारे: विद्युत उत्पादन केन्द्र वा मुख्य सव-स्टेशनबाट सबैभन्दा टाढासम्मको वितरण परिवर्तक यन्त्रसम्मको लाईन डिजाइन तथा निर्माण गर्दा परिवर्तक यन्त्रबाट पठाउनु पर्ने भोल्टेज स्तरयुक्त हुने किसिमबाट विद्युत परिपथ (सर्किट) को प्राविधिक नोक्सानी माथि समेत विचार पुर्‍याई डिजाइन तथा निर्माण गर्नु पर्नेछ । ३७. खतरा उत्पन्न भएमा सूचना दिनु पर्ने: ग्राहक कहाँ जडान गरिएको विद्युतबाट खतरा उत्पन्न भएमा वा हुने सम्भावना देखिएमा ग्राहकले अनुमतिपत्र प्राप्त व्यक्तिको कार्यालयमा यथाशीघ्र सूचना दिनु पर्नेछ । ३८. विद्युत लाइनको जाँचबुझ तथा मर्मत: (१) नियम ३७ बमोजिम सूचना प्राप्त भएमा अनुमतिपत्र प्राप्त व्यक्तिले यथाशीघ्र प्राविधिक खटाई खतरा निवारण गर्ने कार्य गर्नु पर्नेछ ।
विद्युत नियमावली २०५० (Electricity Regulation, 1993)

३८. विद्युत लाइनको जाँचबुझ तथा मर्मत: (१) नियम ३७ बमोजिम सूचना प्राप्त भएमा अनुमतिपत्र प्राप्त व्यक्तिले यथाशीघ्र प्राविधिक खटाई खतरा निवारण गर्ने कार्य गर्नु पर्नेछ । (२) उपनियम (१) बमोजिमको सूचना प्राप्त नभए पनि अनुमतिपत्र प्राप्त व्यक्तिले आफूले विद्युत वितरण गरेको क्षेत्रभित्रको ग्राहककहाँ जडान भएको विद्युत लाइनको समय समयमा विद्युत प्राविधिकबाट जाँचबुझ तथा मर्मत गर्न लगाई सुरक्षात्मक व्यवस्था कायम गराउनु पर्नेछ । ३९. पुनः विद्युत लाईन दिने: ऐनको दफा १९ को खण्ड (ग) वा (घ) बमोजिम विद्युत सेवा बन्द गरिएकोमा अनुमतिपत्र प्राप्त व्यक्तिले निर्धारण गरेको रकम ग्राहकले बुझाएमा पुनः विद्युत लाईन दिइनेछ । परिच्छेद -४ । विद्युतको भोल्ट, फ्रिक्वेन्सी तथा पावर फ्याक्टर । ४०. सप्लाई भोल्टेज: (१) सप्लाई भोल्टेजको स्तर देहाय बमोजिम कायम गर्नु पर्नेछ:- । (क) साधारण ग्राहकको लागि विद्युत सेवा ए.सी. सिंगल फेजमा २३० भोल्ट र श्री फेजमा ४०० भोल्ट । (ख) ए.सी. श्री फेज चार तारमा सप्लाई चाहनेलाई २३०/४०० भोल्ट । (२) उपनियम (१) को खण्ड (क) र (ख) मा उल्लेखित भोल्टको स्तरमा ५ प्रतिशत भन्दा घटी वा बढी गर्न पाइने छैन । ४१. हाई भोल्टेज वितरण प्रणाली: (१) हाई भोल्टेज वितरण प्रणालीमा देहाय बमोजिमको भोल्टेज स्तर कायम गर्नु पर्नेछ:- । (क) ३,३०० भोल्ट, । (ख) ६,६०० भोल्ट, । (ग) ११,००० भोल्ट, । (घ) २२,००० भोल्ट, र । (ङ) ३३,००० भोल्ट । (२) उपनियम (१) को खण्ड (क) देखि (ङ) सम्म उल्लेखित भोल्टको स्तरमा ५ प्रतिशत भन्दा घटी वा बढी गर्न पाइने छैन । ४२. हाई भोल्टेज प्रसारण प्रणाली: हाई भोल्टेज प्रसारण प्रणालीमा देहाय बमोजिमको भोल्टेज स्तर कायम गर्नु पर्नेछ:- । (क) ३३,००० भोल्ट, । (ख) ६६,००० भोल्ट, । (ग) १३२,००० भोल्ट, । (घ) २,२०,००० भोल्ट, र । (ङ) ४,००,००० भोल्ट । (२) उपनियम (१) को खण्ड (क) देखि (ङ) सम्म उल्लेखित भोल्टको स्तरमा १० प्रतिशत भन्दा घटी वा बढी गर्न पाइने छैन । ४३. फ्रिक्वेन्सी: (१) फ्रिक्वेन्सीको स्तर ५० साइकल प्रति सेकेन्ड ५० हर्ज कायम गर्नु पर्नेछ । (२) उपनियम (१) बमोजिम कायम गरिएको फ्रिक्वेन्सीको स्तरमा २.५ प्रतिशत भन्दा घटी वा बढी गर्न पाइने छैन । ४४. पावर फ्याक्टर: पावर फ्याक्टरको स्तर देहाय बमोजिम कायम गर्नु पर्नेछ:- । (क) ग्राहककहाँ सप्लाई गरेको विद्युतको पावर फ्याक्टर ०.८ ल्यागिङ्ग भन्दा घटी वा एक इकाई भन्दा बढी लिडिङ्ग हुन दिनु हुँदैन । (ख) विद्युत प्रसारण तथा वितरण प्रणालीमा पावर फ्याक्टर खण्ड (क) बमोजिमको स्तरभित्र राख्नको लागि सुहाउँदो साधनको व्यवस्था मिलाउनु पर्नेछ । (ग) ग्राहकको विद्युत सम्बन्धी पावर फ्याक्टर खण्ड (क) बमोजिमको स्तर अनुसार नभएमा अनुमतिपत्र प्राप्त व्यक्तिले त्यस्तो ग्राहकलाई सुहाउँदो खालको साधन राख्न लगाउन सक्नेछ । ४५. विद्युत सम्बन्धी विभिन्न स्तरको नाप गर्ने इकाई: विद्युत सम्बन्धी विभिन्न स्तरको नाप गर्ने इकाई देहाय बमोजिम कायम गर्नु पर्नेछ:- । (क) करेन्टको नाप गर्दा मिली एम्पियर, एम्पियर वा किलो एम्पियरमा, । (ख) भोल्टको नाप गर्दा मिली भोल्ट, भोल्ट वा किलो भोल्टमा, । (ग) रेजिष्टान्सको नाप गर्दा ओहम, किलोओहम वा मेगा ओहममा, । (घ) इन्डक्टायन्सको नाप गर्दा हेनरी, मिली हेनरी वा किलो हेनरीमा, । (ङ) क्यापासिटायन्सको नाप गर्दा माइको फ्याराड, मिली फ्याराड वा फ्याराडमा, ।
विद्युत नियमावली २०५० (Electricity Regulation, 1993)

(क) करेन्टको नाप गर्दा मिली एम्पियर, एम्पियर वा किलो एम्पियरमा, । (ख) भोल्टको नाप गर्दा मिली भोल्ट, भोल्ट वा किलो भोल्टमा, । (ग) रेजिष्टान्सको नाप गर्दा ओहम, किलोओहम वा मेगा ओहममा, । (घ) इन्डक्टायन्सको नाप गर्दा हेनरी, मिली हेनरी वा किलो हेनरीमा, । (ङ) क्यापासिटायन्सको नाप गर्दा माइको फ्याराड, मिली फ्याराड वा फ्याराडमा, । (च) शक्तिको नाप गर्दा वाट, किलोवाट वा मेगावाटमा, । (छ) उर्जाको नाप गर्दा किलोवाट घण्टा, मेगावाट घण्टा, गिगावाट घण्टामा, । (ज) भोल्ट एम्पियरको नाप गर्दा भी. ए., के. भी. ए. वा एम. भि. ए. मा, । (झ) रिआक्टीभ शक्तिको नाप गर्दा भि.ए.आर., के.भि.ए.आर. वा एम.भि.ए.आर. मा । ४६. स्तर कायम गर्नु पर्ने: (१) अनुमतिपत्र प्राप्त व्यक्तिले विद्युत उत्पादन, प्रसारण वा वितरण गर्दा विद्युतको भोल्टेज, फ्रिक्वेन्सी तथा पावर फ्याक्टर यस परिच्छेदमा उल्लेख भएको स्तरमा गर्नु पर्नेछ । (२) उपनियम (१) बमोजिम भएको नदेखिएमा त्यस्तो प्रणालीमा सुधार गर्न निरीक्षकले सम्बन्धित प्रतिष्ठानको अवस्था विचार गरी अनुमतिपत्र प्राप्त व्यक्तिलाई आवश्यक म्याद दिनेछ र सो म्याद भित्र विद्युत प्रणालीलाई ठिक तुल्याउनु अनुमतिपत्र प्राप्त व्यक्तिको कर्तव्य हुनेछ । ४७. हद थपघट गर्न सक्ने: नेपाल सरकारले नेपाल राजपत्रमा सूचना प्रकाशन गरी यस परिच्छेदमा उल्लेखित विद्युतको भोल्ट, फ्रिक्वेन्सी तथा पावर फ्याक्टरका स्तरको हदहरु प्राविधिक दृष्टिकोणले खतरा नपर्ने गरी थपघट गर्न सक्नेछ । परिच्छेद-५ । विद्युत उपकरणहरुको सुरक्षात्मक व्यवस्था । ४८. भुइँदेखि बिजुलीको तारसम्म हुनु पर्ने न्यूनतम दुरी: (१) विद्युत वितरण तथा प्रसारण प्रणालीको विभिन्न भोल्टको विद्युत तार तथा भुइँको बीचमा रहने दुरी अनुसूची -१२ मा लेखिएको भन्दा कम हुनु हुँदैन । (२) सडक माथि तथा सडकको छेउमा विद्युत लाइन लैजानु परेमा उपयुक्त प्राविधिक दृष्टिकोण अपनाई लैजानु पर्नेछ । (३) ३३,००० भोल्ट भन्दा बढी भोल्टको लाइन लैजानु आवश्यक भएमा अनुसूची -१२ मा उल्लेखित ३३,००० भोल्टको लागि तोकिएको न्यूनतम दुरीमा प्रत्येक ३३,००० भोल्टको लागि थप ०.३०५ मिटरको दुरीमा लैजानु पर्छ । ४९. सडकको वारपार विद्युत लाइन लैजाने सम्बन्धमा: घनाबस्ती भएको ठाउँमा ११,००० भोल्ट भन्दा बढी क्षमताको विद्युत लाइन सडकको वारपार गर्नु पर्दा डबल इन्सुलेटर प्रणालीको प्रयोग गर्नु पर्नेछ । ५०. विद्युत लाइनको दायाँ बायाँ हुनु पर्ने फरक: (१) विद्युत प्रसारण तथा वितरणको लाइन लैजानु पर्दा घर वा रुखबाट अनुसूची -१३ मा उल्लेखित दुरीभन्दा कम दुरीमा लैजानु हुँदैन । (२) ३३,००० भोल्ट भन्दा बढी भोल्टको लाइन लैजानु आवश्यक भएमा अनुसूची -१३ मा उल्लेखित ३३,००० भोल्टको लागि तोकिएको न्यूनतम दुरीमा प्रत्येक ३३,००० भोल्टको लागि ०.३०५ मिटर थप गरी लैजानु पर्नेछ । ५१. विद्युत विभिन्नहरुको बीचमा हुनु पर्ने फरक: विद्युत विभिन्नहरुको एक अर्को बीचको दुरी कायम गर्दा बिजुलीको तारको अन्तिम टेनसाइल स्ट्रेन्थ, फ्याक्टर अफ सेफ्टी तथा भुइँबाट तारसम्म हुने दुरी समेत विचार गरी विभिन्न गाड्नु पर्नेछ । ५२. घर माथिबाट बिजुली लाइन लैजानु नहुने: घर माथिबाट कुनै किसिमको विद्युत लाइन लैजानु हुँदैन । तर ग्यारेज टहरा वा पर्खाल माथिबाट विद्युत लाइन लैजान आवश्यक परेमा ४००/२३० भोल्टसम्मको लाइन लैजान सकिनेछ ।
विद्युत नियमावली २०५० (Electricity Regulation, 1993)

५२. घर माथिबाट बिजुली लाइन लैजानु नहुने: घर माथिबाट कुनै किसिमको विद्युत लाइन लैजानु हुँदैन । तर ग्यारेज टहरा वा पर्खाल माथिबाट विद्युत लाइन लैजान आवश्यक परेमा ४००/२३० भोल्टसम्मको लाइन लैजान सकिनेछ । यसरी लगिएको विद्युत लाइन ग्यारेज, टहरा वा पर्खालको सबैभन्दा अग्लो ठाउँबाट कम्तीमा ३ मिटरको दुरीमा पर्ने गरी लैजानु पर्नेछ । ५३. एउटै विभिन्नबाट विभिन्न भोल्टेजको लाइन लैजाने सम्बन्धमा: (१) एउटै विभिन्नबाट विभिन्न भोल्टेजको लाइनहरु लैजाँदा हाई भोल्टेजको लाइन माथिबाट र लो भोल्टेजको लाइन तलबाट जडान गरी लैजानु पर्नेछ । (२) उपनियम (१) बमोजिम लाइन जडान भएकोमा लो भोल्टेजको तारमा हाई भोल्टेजको तारबाट कुनै प्रकारको लिकेज वा अन्य कुनै किसिमबाट खतरा वा चार्ज हुन नपाउने गरी जडान गर्नु पर्नेछ । (३) हाई भोल्टेज तथा लो भोल्टेजको तारको बीचमा प्राविधिक दृष्टिकोणले रहनु पर्ने फरक कायम गर्नु पर्नेछ । ५४. विमानस्थलतिर विद्युत लाइन लैजाने सम्बन्धमा: विमानस्थलतिर विद्युत लाइन लैजान सम्बन्धित विमानस्थल प्रमुखसँग छलफल गरी निर्णय भए अनुसार लैजानु पर्नेछ । ५५. विद्युत लाइन र टेलिफोन लाइन नजिकबाट लैजाने सम्बन्धमा: विद्युत लाइनको नजिकबाट टेलिफोन लाइन वा टेलिफोन लाइनको नजिकबाट विद्युत लाइन लैजानु परेमा अनुमतिपत्र प्राप्त व्यक्ति तथा सम्बन्धित दूर संचार निकाय बीच आपसमा छलफल गरी विद्युत वा टेलिफोन लाइनलाई प्राविधिक दृष्टिकोणबाट बाधा वा चार्ज नहुने गरी लैजानु पर्नेछ । ५६. आकाश बिजुलीबाट बचावट: अनुमतिपत्र प्राप्त व्यक्तिले सुहाउँदो ठाउँहरुमा आकाश बिजुलीबाट हुने नोक्सानी र विद्युत शक्तिको घटबढ हुन नदिनको लागि आकाश बिजुली रक्षक यन्त्र वा अरु सुहाउँदो साधनको व्यवस्था गरी उक्त साधनहरुबाट आकाश बिजुलीको भूयोजन हुने व्यवस्था समेत गर्नु पर्नेछ । ५७. अदली बदली सञ्चालन यन्त्र (चेन्ज ओभर स्वीच) राख्नु पर्ने: आकस्मिक प्रयोगको लागि विद्युत उत्पादन यन्त्र राख्ने प्रत्येक व्यक्तिले सो यन्त्र राख्ने ठाउँमा अनुमतिपत्र प्राप्त व्यक्तिको सल्लाह अनुसार अदली बदली सञ्चालन यन्त्र राख्नु पर्नेछ । ५८. भूयोजन गर्नु पर्ने: (१) हाई भोल्टेज प्रसारण प्रणाली अन्तर्गत सबै प्रकारका धातु निर्मित सपोर्टहरुलाई अविछिन्न अर्थ वायर प्रयोग गरी स्थायी तथा प्रभावकारी भूयोजन गर्नु पर्नेछ । (२) प्रसारण तथा वितरण प्रणालीको सपोर्टहरुमा प्रयोग हुने स्टे वायरमा भुइँबाट ३ मिटर उचाई भन्दा घटी नहुने गरी इन्सुलेटर राख्नु पर्नेछ । ५९. कटआउट राख्नु पर्ने: (१) अनुमतिपत्र प्राप्त व्यक्तिले ग्राहकको घरमा जडान गरिने उर्जामापक यन्त्रको साथमा सुरक्षा तथा लोड लिमिटेडको हिसाबले कटआउट वा सर्किट ब्रेकर जडान गरी उर्जामापक यन्त्रसँग सिल गरी राख्नु पर्नेछ । (२) उर्जामापक यन्त्रको नजीकै ग्राहकको तर्फबाट एउटा आइसोलेटीङ्ग स्वीच जडान गर्नु पर्नेछ । ६०. ग्राहक कहाँ प्रयोग गरिने विद्युत सामग्रीको भूयोजन: (१) ग्राहकको घरभित्र प्रयोग गरिने वाटर-हिटर, वातानुकूलित यन्त्र (यअर-कन्डिसनर) जस्ता उपकरणहरु जडान भइराखेकोमा त्यस्ता उपकरणहरुको लागि छुट्टै सुहाउँदो विद्युत परिपथ (सर्किट) बाट विद्युत आपूर्ति गरी भूयोजन व्यवस्था गर्नु पर्नेछ ।
विद्युत नियमावली २०५० (Electricity Regulation, 1993)

६०. ग्राहक कहाँ प्रयोग गरिने विद्युत सामग्रीको भूयोजन: (१) ग्राहकको घरभित्र प्रयोग गरिने वाटर-हिटर, वातानुकूलित यन्त्र (यअर-कन्डिसनर) जस्ता उपकरणहरु जडान भइराखेकोमा त्यस्ता उपकरणहरुको लागि छुट्टै सुहाउँदो विद्युत परिपथ (सर्किट) बाट विद्युत आपूर्ति गरी भूयोजन व्यवस्था गर्नु पर्नेछ । (२) ग्राहककहाँ विभिन्न किसिमको धातु मिसिएको विद्युत सामग्री प्रयोगमा ल्याउने भएमा थ्रीपिन प्लग सकेट प्रयोग गर्नु पर्नेछ र यस्तो प्लग सकेट भूयोजन प्रणालीसँग जोड्नु पर्नेछ । (३) ग्राहककहाँ जडान गरिएको भूयोजन प्रणाली प्राविधिक विधिको अनुसारको हुनु पर्नेछ । ६१. आन्तरिक वायरिङ्गको सुरक्षा: ग्राहकले आफ्नो आन्तरिक वायरिङ्गको सुरक्षाको लागि राखेको विद्युत सामानहरु तथा वायरिङ्ग तरिका प्रचलित प्राविधिक मापदण्ड बमोजिम हुनु पर्नेछ । ६२. इन्सुलेसन भएको तार प्रयोग गर्नुपर्ने: ग्राहकको घरमा विद्युत लाइन लैजाँदा इन्सुलेसन भएको तारको प्रयोग गर्नु पर्नेछ । ६३. विद्युतको लाइन विभिन्नबाट दिनुपर्ने: (१) ग्राहकको घरमा विद्युत लाइन दिँदा विद्युतको विभिन्नबाट मात्र दिनु पर्नेछ । (२) उपनियम (१) मा जुनसुकै कुरा लेखिएको भए तापनि इन्सुलेटेड केबुलबाट ग्राहकको घरमा विद्युत लाइन दिनुपर्दा प्रचलित प्राविधिक मापदण्ड बमोजिमको सुरक्षाको व्यवस्था गरी दिनु पर्नेछ । ६४. २३०/४०० भोल्टमा लिकेजको खतरा: २३०/४०० भोल्टको विद्युत प्रणाली तथा वायरिङ्गको इन्सुलेसन रेजिष्टायन्स कम्तीमा ५ मेगाओहम हुनु पर्नेछ । ६५. हाई भोल्टेजमा लिकेजको खतरा: (१) ३,३०० भोल्टको विद्युत प्रणालीको इन्सुलेसन रेजिष्टायन्स कम्तीमा २० मेगाओहम हुनु पर्नेछ । (२) ३,३०० भोल्ट भन्दा माथि प्रत्येक थप १००० भोल्टको विद्युत प्रणालीको इन्सुलेसन रेजिष्टायन्सको हिसाब गर्दा २० मेगाओहममा १ मेगाओहम थप गरी इन्सुलेसन रेजिष्टायन्सको हिसाब गर्नु पर्नेछ । (३) उपनियम (१) र (२) बमोजिम इन्सुलेसन रेजिष्टायन्स नभएको विद्युत प्रणाली सञ्चालन गर्नु हुँदैन । ६६. विद्युत उत्पादन, प्रसारण तथा वितरण सम्बन्धी निर्माण स्थलको वरीपरि घरजग्गा प्रयोग गर्न निषेध गर्न सक्ने: (१) ऐनको दफा ३३ को उपदफा (३) को प्रयोजनको लागि विद्युतको उत्पादन, प्रसारण वा वितरण सम्बन्धी कुनै निर्माण कार्य भएकोमा त्यस्तो निर्माण कार्य भएको ठाउँ वा सो ठाउँको वरीपरि निश्चित दूरीभित्र पर्ने घरजग्गा अरु कसैले कुनै खास कामको निमित्त प्रयोग गर्न नपाउने गरी नेपाल सरकारले समय समयमा नेपाल राजपत्रमा सूचना प्रकाशित गरी निषेध गर्न सक्नेछ । (२) विद्युत प्रसारण वा वितरण गर्नको लागि जडान गरेको विद्युत लाइन मुनी तथा त्यस्तो लाइनको दायाँ बायाँ अनुसूची-१२ र १३ मा उल्लेखित दूरी भित्र घर बनाउन वा रुख रोप्न हुँदैन । ६७. विद्युत उपकरणको गुणस्तर तथा उपयोग गर्ने तरिका: अनुमतिपत्र प्राप्त व्यक्तिले विद्युत उत्पादन, प्रसारण तथा वितरण सम्बन्धी काम गर्दा प्रयोग गरिने विद्युत उपकरणको गुणस्तर तथा सुरक्षाको दृष्टिकोणले देहायका कुराहरु पालन गर्नु पर्नेछ:- । (क) राम्रो गुणस्तरको उपकरण तथा सामग्रीको प्रयोग गर्नुपर्ने, ।
विद्युत नियमावली २०५० (Electricity Regulation, 1993)

६७. विद्युत उपकरणको गुणस्तर तथा उपयोग गर्ने तरिका: अनुमतिपत्र प्राप्त व्यक्तिले विद्युत उत्पादन, प्रसारण तथा वितरण सम्बन्धी काम गर्दा प्रयोग गरिने विद्युत उपकरणको गुणस्तर तथा सुरक्षाको दृष्टिकोणले देहायका कुराहरु पालन गर्नु पर्नेछ:- । (क) राम्रो गुणस्तरको उपकरण तथा सामग्रीको प्रयोग गर्नुपर्ने, । (ख) कुनै नयाँ प्रतिष्ठान सञ्चालन गर्दा वा भैरहेको प्रतिष्ठानलाई मर्मत सुधार गरी पुनः सञ्चालन गर्दा प्राविधिक दृष्टिकोणबाट गर्नु पर्ने सम्पूर्ण परीक्षण गरी ठीक देखिएमा मात्र सञ्चालन गर्नुपर्ने, । (ग) विद्युतका तारहरु जुन कामको लागि प्रयोग गरिने हो सो कामको लागि उपयुक्त क्षमता भएको हुनुपर्ने, । (घ) विद्युत तार जोड्दा खतरा उत्पन्न नहुने किसिमबाट मान्य प्राविधिक मापदण्ड बमोजिम गर्नु पर्ने, । (ङ) भूमिगत तारको ज्वाइन्ट बक्स, मेटालिक कन्डच्यूट ज्वाइन्ट र मेटालिक सिथको ज्वाइन्टहरु आवश्यक परेको समयमा सजिलैसँग निरीक्षण गर्न सकिने गरी जडान भएको हुनु पर्ने, । (च) विद्युत सम्बन्धी परिपथ (सर्किट) वा उप-परिपथ (सब-सर्किट) मा तोकिएको करेन्टभन्दा बढी करेन्ट प्रवाह हुन गएमा त्यस्तो सर्किट वा सब-सर्किटको हानी नोक्सानी हुन नपाउने गरी विद्युत करेन्टको प्रवाह बन्द गर्न फ्युज वा सर्किट ब्रेकर वा अन्य सुहाउँदो उपकरणहरु जडान गर्नु पर्नेछ । यस्ता उपकरणहरु सञ्चालन हुँदा अत्यधिक गरम नहुन, स्पार्क नगर्ने, तथा बदल्दा खतरा नहुने किसिमको हुनुपर्ने, । (छ) सिङ्गल फेज स्वीच जीवित तारमा बाहेक न्युटल तारमा लगाउनु हुँदैन । परिच्छेद -६ । विद्युत सम्बन्धी कामको सुरक्षात्मक व्यवस्था । ६८. सावधानी सूचनापाटी: (१) अनुमतिपत्र प्राप्त व्यक्तिले देहायका सरसामान नेपाली तथा अंग्रेजीमा लेखिएको सावधानी सूचनापाटी राख्नु पर्नेछ:- । (क) मोटर, जेनेरेटर, परिवर्तन यन्त्र (ट्रान्सफरमर) र अन्य प्रकारको विद्युत प्रतिष्ठान तथा त्यसलाई सञ्चालन वा नियन्त्रण गर्ने सरसामान, । (ख) ४०० भोल्टभन्दा माथिल्लो भोल्टको विद्युत लाइनको विभिन्नमा र एक्सरे बल्ने ट्यूब भएको लाइन बोर्डमा वा त्यस्तो उच्च फ्रिक्वेन्सी भएको प्रतिष्ठानहरु । (२) उपनियम (१) को खण्ड (ख) बमोजिमको सबै विद्युत सामग्री वा प्रतिष्ठानमा सावधानी सूचनापाटी राख्न नसकिने भएमा त्यस्तो सरसामानको नजिकमा वा त्यस्तो सामग्री रहेको ठाउँमा वा प्रवेशद्वारमा राख्नु पर्नेछ । ६९. विद्युत सप्लाई बन्द गर्नुपर्ने: (१) विद्युत उत्पादन, प्रसारण तथा वितरणको लागि जडान गरिएका उपकरणहरुको जाँचबुझ, मर्मत वा अन्य कुनै महत्वपूर्ण कार्य गर्नु परेमा विद्युत सप्लाई बन्द गर्नु पर्नेछ । (२) उपनियम (१) मा जुनसुकै कुरा लेखिएको भए तापनि प्राविधिक दृष्टिकोणबाट पूर्ण सुरक्षित तरिकाले काम गर्न सकिने भएमा विद्युत सप्लाई बन्द गर्नु अनिवार्य हुने छैन । (३) उपनियम (१) बमोजिमको कार्य पूरा गरी विद्युत लाइन पुनः सञ्चालन गर्दा उत्पन्न हुन सक्ने खतरा माथि राम्ररी ध्यान दिई मात्र सञ्चालन गर्नु पर्नेछ । ७०. भोल्टेज टेस्टिङ तथा लाइन भूयोजन: विद्युत लाइनको मर्मत सम्भार गर्नु पर्दा विद्युत प्रवाह टेस्टद्वारा भोल्टेज नभएको यकीन भएपछि मात्र भूयोजन गरी मर्मत तथा सम्भार कार्य गर्नु पर्नेछ ।
विद्युत नियमावली २०५० (Electricity Regulation, 1993)

७०. भोल्टेज टेस्टिङ तथा लाइन भूयोजन: विद्युत लाइनको मर्मत सम्भार गर्नु पर्दा विद्युत प्रवाह टेस्टद्वारा भोल्टेज नभएको यकीन भएपछि मात्र भूयोजन गरी मर्मत तथा सम्भार कार्य गर्नु पर्नेछ । ७१. इन्सुलेसन भएको पञ्जा लगाउने: विद्युतको जीवित लाइन भएको ठाउँमा कुनै काम गर्दा इन्सुलेसन भएको पञ्जा लगाएर मात्र काम गर्नु पर्नेछ । ७२. करेन्ट लाग्दा प्राथमिक उपचार सम्बन्धी सूचना: (१) विद्युत करेन्ट लाग्दा गर्नुपर्ने प्राथमिक उपचार सम्बन्धी क्रियाको विवरण नेपाली भाषामा स्पष्ट रुपले बुझ्ने गरी आफ्नो प्रतिष्ठानमा सबैले देखे गरी राख्नु पर्नेछ । (२) प्रतिष्ठानको स्वामित्व भएको व्यक्तिले आफ्नो प्रतिष्ठानमा विद्युत सञ्चालन तथा मर्मत सम्भार गर्ने कर्मचारीलाई उपनियम (१) बमोजिम प्राथमिक उपचार सम्बन्धमा तालीम दिनु अनिवार्य हुनेछ । ७३. सुरक्षा पेटी: कुनै उच्च स्थानमा वा बिजुलीको लठ्ठामा काम गर्ने कामदारहरुलाई सुरक्षा पेटी लगाउन दिएर मात्र काम लगाउनु पर्नेछ । ७४. दुर्घटनाको सूचना: (१) प्रतिष्ठानमा कुनै प्रकारले दुर्घटना वा नोक्सानी भएमा अनुमतिपत्र प्राप्त व्यक्तिले अनुसूची-१४ बमोजिम ढाँचामा विस्तृत विवरण खुलाई विद्युत निरीक्षक समक्ष पठाउनु पर्नेछ । (२) उपनियम (१) बमोजिम विवरण प्राप्त भएपछि यस्तो दुर्घटनाको कारण पत्ता लगाउन विद्युत निरीक्षकले आवश्यक निरीक्षण गर्न सक्नेछ र प्राविधिक दृष्टिकोणबाट यस्तो दुर्घटना नदोहरिन अपनाउनु पर्ने सुरक्षात्मक व्यवस्था गर्न अनुमतिपत्र प्राप्त व्यक्तिलाई आदेश दिन सक्नेछ । त्यस्तो आदेशको पालना गर्नु अनुमतिपत्र प्राप्त व्यक्तिको कर्तव्य हुनेछ । परिच्छेद -७ । निरीक्षण तथा जाँचबुझ सम्बन्धी व्यवस्था । ७५. निरीक्षक एवं कर्मचारी सम्बन्धी व्यवस्था: (१) ऐनको दफा ३७ को प्रयोजनको लागि नेपाल सरकारको प्रमुख विद्युत निरीक्षक तथा आवश्यकतानुसार अन्य विद्युत निरीक्षकहरुको नियुक्ति गर्न सक्नेछ । (२) प्रमुख विद्युत निरीक्षक तथा विद्युत निरीक्षकको काममा सहायता गर्न नेपाल सरकारले अन्य आवश्यक कर्मचारीहरु नियुक्त गर्न सक्नेछ । ७६. निरीक्षकको लागि चाहिने योग्यता: (१) इन्जिनियरिङ्गमा स्नातकोपाधि प्राप्त गरी कम्तिमा दश वर्षसम्म विद्युत क्षेत्रमा अनुभव भएको व्यक्ति प्रमुख विद्युत निरीक्षकको पदमा नियुक्त हुन सक्नेछ । (२) इन्जिनियरिङ्गमा स्नातकोपाधि प्राप्त गरेको व्यक्ति विद्युत निरीक्षकको पदमा नियुक्त हुन सक्नेछ । ७७. निरीक्षकको अधिकार: (१) नियम ७५ बमोजिम नियुक्त भएको निरीक्षकले अनुमतिपत्र प्राप्त व्यक्तिको प्रतिष्ठानको जाँचबुझ गर्न सक्नेछ । (२) उपनियम (१) बमोजिम जाँचबुझको सिलसिलामा निरीक्षकलाई आवश्यक सहयोग गर्ने र निजले सोधेको सबै कुराको जवाफ दिनु अनुमतिपत्र प्राप्त व्यक्ति वा ग्राहकको कर्तव्य हुनेछ । ७८. नयाँ प्रतिष्ठानको जाँचबुझ गर्न निरीक्षक खटाउने: अनुमतिपत्र प्राप्त व्यक्तिले खडा गरेको नयाँ प्रतिष्ठानको जाँचबुझ प्रमुख विद्युत निरीक्षक आफैं वा निजले खटाएको कुनै निरीक्षकले गर्न सक्नेछ । ७९. चालू प्रतिष्ठानको जाँचबुझ: अनुमतिपत्र प्राप्त व्यक्तिले आफ्नो चालू प्रतिष्ठानको प्रत्येक वर्षमा जाँचबुझ गराई त्यसको प्रमाणपत्र लिई राख्नु पर्नेछ ।
विद्युत नियमावली २०५० (Electricity Regulation, 1993)

७९. चालू प्रतिष्ठानको जाँचबुझ: अनुमतिपत्र प्राप्त व्यक्तिले आफ्नो चालू प्रतिष्ठानको प्रत्येक वर्षमा जाँचबुझ गराई त्यसको प्रमाणपत्र लिई राख्नु पर्नेछ । ८०. निरीक्षकको आदेश पालन गर्नुपर्ने: (१) विद्युतको सर्वेक्षण, उत्पादन, प्रसारण वा वितरण सम्बन्धमा ऐन तथा यस नियमावलीको अधीनमा रही निरीक्षकले दिएको आदेश अनुमतिपत्र प्राप्त व्यक्तिले पालन गर्नु पर्नेछ । (२) उपनियम (१) बमोजिम निरीक्षकले दिएको आदेश उपर चित्त नबुझ्ने अनुमतिपत्र प्राप्त व्यक्तिले सचिव समक्ष उजूर गर्न सक्नेछ र तत्सम्बन्धमा निजले दिएको आदेश अन्तिम हुनेछ । ८१. बेठीक विद्युत सामग्री वा प्रणालीको जाँच: निरीक्षकले जाँचबुझ गरी बेठीक ठहर गरेको विद्युत सामग्री वा प्रणाली ठीक गरी पुनः सञ्चालन गर्नको लागि अनुमतिपत्र प्राप्त व्यक्तिले निरीक्षक समक्ष दरखास्त दिनु पर्नेछ । निरीक्षकले विद्युत सामग्री वा प्रणालीको जाँच गरी ठीक देखिएमा त्यस्तो विद्युत सामग्री वा प्रणाली पुनः सञ्चालन गर्न अनुमति दिनेछ । ८२. जाँचबुझको दस्तुर: अनुमतिपत्र प्राप्त व्यक्ति वा ग्राहकले यो नियमावली बमोजिम निरीक्षकद्वारा कुनै कुराको जाँचबुझ गराउन आवश्यक देखिएमा प्रमुख विद्युत निरीक्षक समक्ष निवेदन दिन सक्नेछ । त्यसरी जाँचबुझ गराउँदा अनुमतिपत्र प्राप्त व्यक्ति वा ग्राहकले नेपाल सरकारले नेपाल राजपत्रमा सूचना प्रकाशित गरी तोके बमोजिमको दस्तुर बुझाउनु पर्नेछ । तर, प्रमुख विद्युत निरीक्षकबाटै सामान्य रुपले खटी आएको निरीक्षकबाट आफ्नो चालू प्रतिष्ठानको जाँचबुझ गराउँदा कुनै जाँचबुझ दस्तुर बुझाउनु पर्ने छैन । ८३. जाँचबुझको परिणामको सूचना: निरीक्षकले जाँच गर्दा विद्युत सामग्री वा प्रणाली ठीक देखिएमा त्यसको सूचना सम्बन्धित व्यक्तिलाई दिनु पर्छ ठीक नदेखिएमा त्यस्तो विद्युत सामग्री वा प्रणालीको मर्मत सुधार, फेरबदल वा सञ्चालन बन्द गर्न लिखित आदेश दिनु पर्नेछ । परिच्छेद-८ । विविध । ८४. जलविद्युत सम्बन्धी निर्माण कार्यको लागि सुरक्षामक शर्तहरु तोक्न सक्ने: नेपाल सरकारले नेपाल राजपत्रमा सूचना प्रकाशित गरी विद्युत उत्पादनको लागि आवश्यक पर्ने बाँध, विद्युत गृह एवं अन्य संरचनाहरुको डिजाइन तथा निर्माण गर्दा अपनाउनु पर्ने उपायहरु र जलाशय हुने विद्युत उत्पादन केन्द्रहरुको निर्माण सम्बन्धी सुरक्षामक शर्तहरु तोक्न सक्नेछ । ८५. विवरणहरु जानकारीमा ल्याउनु पर्ने: विद्युतको उत्पादन, प्रसारण वा वितरणको कार्य शुरु गर्नु अघि अनुमतिपत्र प्राप्त व्यक्तिले अनुमतिपत्रको नक्कल, विद्युत उत्पादन, प्रसारण वा वितरण गरिने क्षेत्रको नक्शा, विद्युत वितरणको सम्बन्धमा ग्राहक र अनुमतिपत्र प्राप्त व्यक्तिको बीचमा कायम हुने सम्बन्ध र अन्य शर्तहरु समेत सो लिएको विवरणहरु आफ्नो सम्बन्धित कार्यालयमा सर्वसाधारणले थाहा पाउने गरी राख्नु पर्नेछ । ८६. बासस्थान र बोनस सम्बन्धी व्यवस्था: (१) ऐनको दफा १५ को प्रयोजनका लागि अनुमतिपत्र प्राप्त व्यक्तिले विद्युतको उत्पादन, प्रसारण वा वितरण काममा संलग्न कामदार तथा कर्मचारीको बासस्थानको प्रबन्ध गर्नु पर्नेछ । (२) अनुमतिपत्र प्राप्त व्यक्तिले प्रत्येक आर्थिक वर्षमा गरेको खुद मुनाफाको दुई प्रतिशतका दरले हुन आउने रकम छुट्याई सम्बन्धित कामदार तथा कर्मचारीलाई बोनस वितरण गर्नु पर्नेछ । तर, ।